Gemeng Colmer-Bierg
D' ass eng vun den  lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft .

Uertschaften an der Gemeng 
D'Gemeng Colmer-Bierg setzt sech aus den Uertschafte Bierg, Colmer a Welsdref zesummen.

Geschicht 
Duerch Gesetz vum 25. Mäerz 1991 gouf den Numm vun der Gemeng vu Berg op Colmar-Berg geännert.

Häre vu Bierg
Am 16. Joerhonnert gouf et zu Bierg en etlech grouss Proprietéite mat Schlässer. De gréissten Deel dovu war an den Hänn vun der Famill Von der Horst, déi ëm 1615 der Koppel Von Heisgen-Woordt alles verkaaft huet. Deenen hiert Kandskand de Johann Gerhard von Heisgen huet nach en etlech Terrainen derbäikaaft. Him ass d'Parkierch, déi 1744 gebaut gouf, ze verdanken. Deemools huet Bierg zur Par Biissen gehéiert, bis et 1803 eng eege Par gouf.

De Johann von Heisgen a seng Fra d'Marie-Anne de Moreau haten zwee Meedercher, d'Maria Klara Gisberta (*1719) an d'Maria Gisberta Johanna (*1722).

D'Maria Klara hat sech mat engem franséische Kapitän, dem Antoine Leclerc de Vrainville aus dem Herzogtum Bar a Loutrengen bestuet. Si hat d'Herrschaft Bierg geierft, an d'Gisberta déi sech mat dem Jean-Baptiste Thierry de Saint-Baussant bestuet huet, hat Folkendeng kritt hat.

Den de Vrainville huet op groussem Fouss gelieft, a lues a lues d'Verméige verpolvert an nach e Pak Schold derbäigemaach. Besonnesch vill Schold hat hie bei der Maria Gisberta vu Blochausen, der Besëtzerin vun der Colmer Schmelz. 1764 koum sou déi ganz Proprietéit an d'Hänn vun der Famill vu Blochausen.

Wopen 

Armoiries adoptées par le conseil communal dans sa séance du 15 décembre 1988.
Projet : M. Lenertz en 1983

Entwécklung vun der Awunnerzuel

Politik

Buergermeeschteren

 1815-1821: Jean-Baptiste Papier
 1844: Mathias Maillet
 ...
 1994-2011: Fernand Diederich
 2011-2017: Gast Jacobs
 2017-2023: Christian Miny
 zanter 2023: Mandy Arendt (PPLU)

Ekonomie 
En Ofleeër vum amerikanesche Pneuefabrikant Goodyear Tire & Rubber Company, d'Goodyear-Dunlop Colmar-Berg, gehéiert mat 3.570 Aarbechter zu de gréisste Patronen zu Lëtzebuerg. Zanter 1957 huet d'Goodyear zu Colmer-Bierg en Technical Center, dee virun allem Pneue fir den europäesche Maart entwéckelt. Donieft ginn zu Colmer-Bierg an der Pneuefabréck och nach Camionspneuen a Sécherheetspneue produzéiert.

Infrastrukturen 
Zu den Infrastrukture vu Colmer-Bierg zielen:

 e Centre culturel
 eng Sportshal
 3 Foussballsterrainen
 5 Tennisterrainen (5-mol French Court)
 en ëffentleche Park
 eng Gare (d'Gare Colmer-Bierg)
 e Scoutschalet
 eng Kierch
 eng Post

 eng Schoul
Colmer-Bierg huet ee Précoce, eng Spillschoul, eng Grondschoul an eng Maison relais. 2005 gouf de Bau vun engem neie Schoulkomplex mat 4 Klassesäll fir d'Spillschoul, 2 Klassesall fir de Précoce an engem Schoulrestaurant beschloss. Dëse Schoulkomplex, deen 6.429.475 € kascht huet, gouf fir d'Rentrée 2008/2009 fäerdeg.
 eng Schwämm
D'Schwämm Nordpool vu Colmer-Bierg huet een Haaptbaseng vun 25x10m an een Niewebaseng vun 10x10m. D'Schwämm war tëscht August 2009 a Mëtt 2011 zou well en neie Komplex mat Wellness-Beräich bäigebaut an den alen Deel komplett renovéiert gouf. Den Devis gouf op 11.319.816 € chiffréiert, wouvun de Sportsministère 4,5 Millioune bezuele sollt, a Colmer-Bierg 850.000 €. Der Rescht vun de Käschte gouf op déi aner 7 Gemenge verdeelt, deenen hir Schoulklasse vun der Schwämm profitéieren, an zwar am Verhältnes zu de Stonnen déi se fir sech reservéiert hunn. D'Soumissioun fir d'Aarbechte gouf den 21. Juni 2010 op der Colmer Gemeng opgemaach.

Verkéier

Stroosseverkéier 
Colmer-Bierg ass un de Stroosseverkéier ugeschloss iwwer d'Autobunn A7, d'Schnellstrooss B7, d'Nationalstroossen N7 an N22, an d'Chemin reprisen CR345 an CR123.

Ëffentlechen Transport

Eisebunn 
Duerch d'Colmer Gare fiert d'CFL-Linn 1 Lëtzebuerg-Ëlwen.

Et gëtt nach eng Eisebunnslinn vun Ettelbréck iwwer Colmer bis op Biissen, déi fréier zu der Atertlinn gehéiert huet. Dës Linn gëtt nëmmen nach geleeëntlech fir Giddertransport benotzt.

Bussen 
Colmer gëtt och vun enger Rëtsch RGTR-Buslinnen  ugefuer.

Duuss Mobilitéit 
Ënnert der Uelzechtbréck (N7) kräize sech d'Vëlospist PC15, déi Bäreldeng mat Ettelbréck verbënnt, souwéi d'PC12, déi sech Richtung Westen (zu Näerden) mat der PC17 kräizt.

Veräiner 
Colmer-Bierg huet 18 Veräiner, dorënner 6 Sportsveräiner:

 Action catholique des femmes du Luxembourg
 Association des parents
 Chorale St. Cécile
 Club des jeunes
 Croix-Rouge
 Football ASC
 Frënn vum Velo Colmar-Berg
 Goodyear Fëscherclub
 Goodyear Photoclub Colmar-Bierg
 Harmonie grand-ducale Orania
 Indiaca
 Seniorenclub 2006 asbl Colmar-Berg
 Service d'incendie de la commune de Colmar-Berg
 Société gymnastique Alouette
 Supporterclub ASC
 Syndicat d'initiative
 Tennis Club

Partnerstad 
Zanter 2004 ass Colmer-Bierg d'Partnerstad vu Weilburg an Däitschland. Colmer-Bierg ass d'Residenz vum Lëtzebuerger Herrscherhaus, dat vu Weilburg kënnt.

Perséinlechkeeten aus der Gemeng Colmer-Bierg 

 Prinzessin Alix vu Lëtzebuerg (1929-2019),
 Frantz Heldenstein (1892-1975), Sculpteur an Innenarchitekt,
 Groussherzog Jean vu Lëtzebuerg (1921-2019),
 Prënz Charles vu Lëtzebuerg (1927-1977),
 Groussherzogin Charlotte (1896-1985),
 Prinzessin Élisabeth vu Lëtzebuerg (1922-2011),
 Prinzessin Hilda vu Lëtzebuerg (1897-1979),
 Groussherzogin Marie-Adélaïde (1894-1924),
 Prinzessin Marie-Gabrielle vu Lëtzebuerg (1925-2023),
 Prinzessin Sophie vu Lëtzebuerg (1902-1941),
 Prinzessin Marie-Adélaïde vu Lëtzebuerg (1924-2007).

Interkommunal Syndikater 
D'Gemeng ass Member vu follgenden interkommunale Syndikater:

 DEA, 
 SICEC,
 SICONA-CENTRE, 
 SIDEC, 
 SIDEN, 
 SIGI, 
 SYVICOL, 
 ZANO.

Kuckeswäertes 
 Schlass Bierg
 Kierch Colmer-Bierg
 De Park

Fotoalbum

Kuckt och

Um Spaweck 

 Offiziell Websäit vun der Gemeng Colmer-Bierg
 D'Gemeng Colmer-Bierg op der Websäit vum Syvicol

Colmer-Bierg